CELEX: C2005/031/20
Language: fi
Date: 2005-02-05 00:00:00
Title: Asia C-488/04: Cour de cassationin (Ranska) kauppa- ja talousoikeudellisten asiain osaston 16.11.2004 tekemällään päätöksellä esittämä ennakkoratkaisupyyntö asiassa Galeries de Lisieux SA vastaan Organic Recouvrement

5.2.2005   
            
            
               FI
            
            
               Euroopan unionin virallinen lehti
            
            
               C 31/10
            
         Cour de cassationin (Ranska) kauppa- ja talousoikeudellisten asiain osaston 16.11.2004 tekemällään päätöksellä esittämä ennakkoratkaisupyyntö asiassa Galeries de Lisieux SA vastaan Organic Recouvrement
   (Asia C-488/04)
   (2005/C 31/20)
   Oikeudenkäyntikieli: ranska
   Cour de cassationin (Ranska) kauppa- ja talousoikeudellisten asiain osasto on pyytänyt 16.11.2004 tekemällään päätöksellä, joka on saapunut yhteisöjen tuomioistuimeen 29.11.2004, Euroopan yhteisöjen tuomioistuimelta ennakkoratkaisua asiassa Galeries de Lisieux SA vastaan Organic Recouvrement seuraavaan kysymykseen:
   Onko yhteisön oikeutta tulkittava siten, että sellaista maksua, kuten kauppiaiden ja käsityöläisten keskinäisen avunannon maksua, josta säädetään 13.7.1972 annetussa laissa ja joka peritään, jos vähittäismyyntiliikkeen myyntipinta-ala ylittää 400 neliömetriä, sekä josta saatavat tulot siirretään kauppiaiden ja käsityöläisten eläkekassojen erityisille tileille erityisen korvaavan tuen, josta on tullut 30.12.1981 annetun lain nro 81-1160 nojalla lähtökorvaus, rahoittamiseksi, on pidettävä valtiontukena sikäli kuin kyseistä maksua suorittavat ainoastaan liikkeet, joiden myyntipinta-ala ylittää 400 neliömetriä tai joiden liikevaihto on enemmän kuin 460 000 euroa, ja siltä osin kuin tuleva korvauksen saaja saa hyväkseen maksuhuojennuksen, joka seuraa hänen mahdollisuudestaan pienentää mahdollista sijoitustaan täydentävään eläkejärjestelmään?